SET ปิดพุ่ง 17 จุดรับปัจจัยบวก 2 เด้ง สงครามการค้าคลี่คลาย-แรงซื้อหุ้นปิโตรฯหนุน
SET ปิดพุ่ง 17 จุดรับปัจจัยบวก 2 เด้ง สงครามการค้าคลี่คลาย-แรงซื้อหุ้นปิโตรฯหนุน โดยดัชนีปิดตลาดวันนี้ ที่ระดับ 1,640.88 จุด บวก 16.89 จุด หรือ 1.04% มูลค่าการซื้อขาย 5.90 หมื่นล้านบาท
SET ปิดพุ่ง 17 จุดรับปัจจัยบวก 2 เด้ง สงครามการค้าคลี่คลาย-แรงซื้อหุ้นปิโตรฯหนุน
7 พ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,640.88 จุด บวก 16.89 จุด หรือ 1.04% มูลค่าการซื้อขาย 5.90 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยในช่วงบ่ายนี้ปรับตัวขึ้นสูงเช่นเดียวกับตลาดต่างประเทศ โดยตลาดหุ้นในภูมิภาคเอเชียดีดตัวขึ้น, ตลาดยุโรปบวกราว 0.4-0.7% เช่นเดียวกับดัชนีดาวโจนส์ฟิวเจอร์สบวกไปกว่า 130 จุด ขานรับข้อตกลงการค้าระหว่างสหรัฐและจีนที่เตรียมยกเลิกการเก็บภาษีนำเข้าสินค้าของแต่ละฝ่ายตามสัดส่วนในแต่ละเฟส
ทั้งนี้ ตลาดฯรับแรงหนุนจากหุ้น Global plays ที่ปรับตัวขึ้นถ้วนหน้า โดยเฉพาะกลุ่มปิโตรเคมี อย่าง IVL, PTTGC ที่ขึ้นมาโดดเด่น เพราะมองว่าราคา bottom ไปแล้ว ทำให้มีแรงซื้อกลับเข้ามา ประกอบกับได้อานิสงค์จากการค้าโลกด้วย พร้อมแนะนำให้ติดตามการปรับน้ำหนักลงทุนของ MSCI คืนนี้จะออกมาเป็นอย่างไร และการทยอยประกาศผลประกอบการของบริษัทจดทะเบียนต่อไป
ส่วนแนวโน้มการลงทุนในวันพรุ่งนี้ (8 พ.ย.) นายกรภัทร กล่าวว่า ตลาดฯมีลุ้นปรับขึ้นไปต่อได้ โดยสัญญาณเทคนิคเป็นบวกหลังดัชนีฯปิดเหนือ 1,640 จุด พร้อมให้แนวรับ 1,630 จุด ส่วนแนวต้าน 1,652-1,657 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,672.71 ล้านบาท ปิดที่ 46 บาท เพิ่มขึ้น 0.50 บาท
PTTGC มูลค่าการซื้อขาย 2,582.94 ล้านบาท ปิดที่ 56.25 บาท เพิ่มขึ้น 2.75 บาท
IVL มูลค่าการซื้อขาย 2,127.79 ล้านบาท ปิดที่ 33 บาท เพิ่มขึ้น 1.75 บาท
KBANK มูลค่าการซื้อขาย 1,857.46 ล้านบาท ปิดที่ 151 บาท เพิ่มขึ้น 3 บาท
ADVANC มูลค่าการซื้อขาย 1,803.19 ล้านบาท ปิดที่ 232 บาท เพิ่มขึ้น 3 บาท